Madlamark kirke

Madlamark kirke er en arbeidskirke fra 1976 i Stavanger Kirken er bygget i tegl og har 350 plasser. Korsportalen Madlamark kirke har en karakteristisk altertavle, «Korsportalen», et kunstverk i form av et alterbilde som dekker alterveggen. Verket var ferdig i 2003, og er laget av kunstneren Ole Lislerud. Verket er en mosaikk som forestiller varianter av det greske korset som danner et Y-kors, et symbol for treenigheten. Mosaikken er også sammensatt av ulike biter med tekst. Tekster fra Bibelen og organisatoriske tekster fra menighetslivet i Madlamark menighet. Bibeltekstene er på tre ulike språk. Salme 61,3 på hebraisk, Matteus 3,16 på gresk, og Salme 11,4 på koptisk. Referanser Litteratur Madlamark menighet: Madlamark kirke 40 år (PDF) Alf Henry Rasmussen (1993). «Madlamark kirke, Stavanger». Våre kirker. Norsk kirkeleksikon. Kirkenær: Vanebo forlag. s. 445. ISBN 82-75-27022-7. Eksterne lenker (no) «Madlamark kirke». Kirkesøk. Den norske kirke. Madlamark menighet: Altertavlen og arkitektur